als_Latn dik_Latn sag_Latn
Google ka njoftuar se do të kompensojë të gjithë përdoruesit të cilët kanë blerë një aplikacion antivirusi të rremë në Play Store.
Aplikacioni, i quajtur “Virus Shield”, arriti të kalonte të gjitha verifikimet dhe të kryesonte listën e shkarkimeve në Google Play Store me 10 mijë shkarkime, para se ai të tërhiqej nga Play Store. Aplikacioni i rremë ishte zbuluar nga Policia Android, që kërkoi për kodin e aplikacionit dhe zbuloi se ai ishte i rremë.
Aplikacioni i antivirusit pretendohej se do të ndalonte programet keqdashëse që të instaloheshin në pajisjet tuaja, skanonte aplikacione dhe ofronte mbrojtje të të dhënave në kohë reale. Por, kur Policia Android testoi këtë aplikacion, zbuloi se kur një përdorues klikon në ikonën e tij për të aktivizuar aplikacionin “virus shield” shfaqej vetëm një ikonë e re.
Sapo u publikua kjo histori, Google tërhoqi menjëherë aplikacionin nga Play Store. Ky aplikacion është shfaqur për herë të parë në dyqan më 28 mars dhe është tërhequr më 6 prill.
Google u dërgoi mesazhe elektronike përdoruesve të cilët kanë blerë aplikacionin, i cili kushton 3.99 dollarë, se do t’i kompensojë. Ajo u ka premtuar atyre edhe 5 dollarë ekstra, në mënyrë që ata të mos instalojnë aplikacione pa u verifikuar mirë nga Play Store.
(Herë të lexuara: 197)
als_Latn als_Latn als_Latn als_Latn als_Latn als_Latn